Die wêreld in foto’s – 12 April 2017Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Egiptiese vroue huil tydens die begrafnis van mense wat gedood is tydens ŉ bomontploffing in Alexandrië. Islamitiese militante is verantwoordelik vir die aanval. Foto: Samer Abdallah, AP Die Welwalk WW-1000 is ŉ robotagtig beheerde beenstut wat in Tokio, Japan, ontwerp is. Dié draagbare stut sal mense help wat gedeeltelik verlam is. Foto: Eugene Hoshiko, AP ŉ Navorsingspan van die California Cooperative Snow Survey onderweg om die diepte en waterinhoud van die sneeuval in die Inyo- nasionale park naby Bishop in Kalifornië te gaan meet. Foto: Brian Melley, AP Die getal hawelose mense in Vancouver, Kanada, het sedert 2014 met 30 persent gestyg. Volgens beraming is daar tans 3 605 hawelose mense in dié stad. Foto: Liang Sen, Xinhua Paulo Dybala (links) en Juan Cuadrato vier fees ná ŉ doel geskop is teen Barcelona tydens die UEFA-liga in Italië. Foto: Alberto Lingria, Xinhua